open-index/open-wikipedia-markdown huggingface dataset:
Nieuport 17

**Nieuport 17** var et fransk jagerfly fra første verdenskrig. Det ble først tatt i bruk i mars 1916. Det spilte en stor rolle for Frankrike når de gjenerobret luftrommet over slagmarkene ved Verdun. Det var det første flyet som kunne måle seg med det tyske Fokker Eindecker flyet. Flyet hadde en makshøyde på 5300 meter og var i stand til å nå høyere enn alle sine rivaler. Nieuport 17 var det første flyet som fikk montert luft-til-luft raketter. Motoren var ni-sylindret rotasjonsmotor på 110 hestekrefter som ga flyet en toppfart på rundt 177 kilometer i timen.

## Tekniske spesifikasjoner

***Max hastighet:** 177&nbsp;km/t
***Max høyde:** 5300 m 
***Motor:** 9-sylindret rotasjonsmotor på 110 hestekrefter
***Bevæpning:** Vickers .303-maskingæver (skuddsalver gjennom propellen), luft-til-luft raketter.

## Eksterne lenker
* Wings Palette-fargelegging
Bøyabreen

**Bøyabreen** er en brearm av Jostedalsbreen. Bøyabreen ligger i Fjærland i Sogndal kommune i Vestland fylke.

Bøyabreen er bratt og utsatt for isras. Den har sitt høyeste punkt over 1700 moh. og laveste punkt ca. 600 moh. Bøyabreen kan ses fra riksvei 5.

Norsk Bremuseum gjennomførte årlige lengdemålinger fra 2003. I 2015 hadde brearmen minket så mye at det ikke lenger var tilstrekkelig med blåis til å kunne måle en lengde.

## Referanser


## Eksterne lenker
*
Tejanomusikk

**Tejanomusikk** (fra spansk *tejano*, «texaner»), også kalt **tex-mex musikk**, er navnet på ulike former for folkemusikk og populærmusikk med opprinnelse blant den meksikansk-amerikanske befolkningen, texanere med hispanisk bakgrunn fra det sydlige og det sentrale Texas.

## Opprinnelse

På 1850-tallet migrerte europeere som kom fra Tyskland (først under spansk tid og 1830-tallet), Polen og det som nå er Tsjekkia til Texas og Mexico, og tok med seg musikk- og dansestilen deres. De hadde med seg vals, polkaer og andre populære former for musikk og dans. Det var imidlertid ikke før den meksikanske revolusjonen (1910–1917) som tvang mange av disse europeerne til å flykte fra Mexico og til Sør-Texas, at deres musikalske innflytelse skulle ha stor innvirkning på Tejanos.

Ved århundreskiftet dre Tejanos mest med seterdrift og jordbruk. Den eneste avkoblingen var en og annen omreisende musiker som kom til ranchene og gårdene. De grunnleggende instrumentene deres var fløyte, gitar og tromme, og de sang sanger som ble videreført gjennom generasjoner. Sanger som opprinnelig ble sunget i Mexico. En av disse musikerne var Lydia Mendoza, som ble en av de første som spilte inn spanskspråklig musikk på RCAs på 1920-tallet.

Da disse omreisende musikerne reiste inn i områder der tyskerne, polakker og tsjekkere bodde, begynte de å innlemme oom-pah-lyden i musikken deres. Musikken har også elementer fra mariachi.

Narciso "El Huracan del Valle" Martinez, kjent som Conjunto musikkens far, ga trekkspillets en betydelig rolle i Conjunto-musikken. Nå er ofte trekkspillet hovedinstrumentet i Tejanomusikken.

Tejano er særlig populær i Latin-Amerika, men dens popularitet har også spredt seg til Europa. 

## Artister
Noen av de eldre artistene som spilte Tejano var Flaco Jimenez, Freddy Fender, Esteban "Steve" Jordan, Ventura Alonzo "Queen of the Accordion" og også Sir Douglas Quintet.

På 1980-tallet kom grupper som Mazz og La Mafia som begge mottok flere Grammy Award for Best Tejano Album, også Selena "The Queen of Tejano" mottok Tejano Grammy Awards.

Senere har grupper og artister som Emilio Navaira, Elida Reyna, Jennifer Peña, Los Texmaniacs og Texas Tornados.

Flere artister innenfor andre sjangere som man ikke forbinder med Tejano musikken har blitt påvirket av den, som for eksempel Ry Cooder, Carlos Santana og Los Lobos.

## Referanser
Hjellebøl

**Hjellebøl** er et sted i Aurskog-Høland kommune i Akershus som ligger nesten 4 kilometer sør for Løken og omtrent 5 kilometer nord for Hemnes. Fylkesvei 115 går gjennom Hjellebøl. 

I 1898 kom det 750&nbsp;mm smalsporet jernbane til Hjellebøl på strekningen Sørumsand til Skulerud på Urskog–Hølandsbanen. Urskog–Hølandsbanen ble nedlagt i 1960.

## Eksterne lenker
* Bilde fra Hjellebøl stasjon 1947, Digitalt Museum
Bokhandleren i Kabul

***Bokhandleren i Kabul – Et familiedrama*** er en sakprosabok skrevet av Åsne Seierstad og utgitt i 2002 på forlaget Cappelen Damm AS. Seierstad mottok Bokhandlerprisen for boken i 2002.

Boken er skrevet med en metode som kalles «deltakende observerende intervju». Denne metoden gir en dyp innsikt i intervjuobjektet. Boken lå på topp på The New York Times' bestselgerliste i 41 uker i strekk.

Forfatteren ble kritisert for i innholdet i boken av bokhandleren selv, som egentlig heter Shah Mohammed Rais, og den omtalte bokhandleren saksøkte henne i Oslo tingrett. Denne saken tapte forfatteren, og dømtes til å gi bokhandlerens kone, Suraia Rais, en oppreisning på kr 125&nbsp;000. I tillegg ble forlaget dømt til å betale et tilsvarende beløp. Retten mener boken krenket privatlivets fred og beskriver følelsene og tankene til bokhandleres kone uten å ha dekning for det. Videre skal Seierstad ikke ha handlet i god tro, og bokhandlerens kone er blitt krenket gjennom boken.

Dommen ble avsagt 23. juli 2010, og både Seierstad og forlaget anket denne.

Seierstad og forlaget anket dommen til Borgarting lagmannsrett der de ble frikjent i desember 2011. Dommen ble anket videre til Høyesterett og også der ble Seierstad frikjent.

Effekten på Rais-familien var stor. Under en reise til Skandinavia i november 2005 erklærte Rais at han søkte asyl i enten Norge eller Sverige, som politisk flyktning. Han følte at ting som ble avslørt om ham i Seierstads bok hadde gjort livet for ham og familien utrygg i Afghanistan, der kopier av boken var utgitt på persisk. Rais har utgitt sin egen versjon av historien, *Once Upon a Time There Was a Bookseller in Kabul*, som har blitt oversatt til engelsk og flere andre språk.

## Referanser
Skoglemen

**Skoglemen** (*Myopus schisticolor*) er mye mindre enn sin slektning vanlig lemen, målt i vekt er den sistnevnte omtrent tre ganger så stor. Skoglemenet har et utseende som gjør at den ikke kan forveksles med noen annen norsk smågnager: Skifergrå, nesten blågrå om sommeren og litt lysere om vinteren. Voksne dyr og små unger har en rustbrun flekk på bakryggen, mens ikke kjønnsmodne ungdyr mangler denne flekken. Halen er bare en liten stump, og ørene ganske små. I mange skogsbygder kalles den «**blåmus**».

I Norge finnes skoglemen på østre del av Østlandet fra Østfold til Hedmark, i grensetraktene i Trøndelag og i Pasvik i Finnmark. Den har først og fremst tilhold i moserike granskoger. Om sommeren foretrekker den fuktigere skoger enn om vinteren.

Føden består hovedsakelig av mose. Dette er svært uvanlig hos pattedyr, da mose er næringsfattig kost. Om sommeren spiser den også noe gress og starr.

Skoglemen får to til fire kull i året. Vanlig kullstørrelse er fire til ti unger. Det er påvist at arten kan yngle om vinteren. Et svært spesielt forhold hos skoglemen er at bestanden normalt består av bare 20-30 prosent hanner. Dette skyldes at det finnes to ulike X-kromosomer, et «vanlig» og et «uvanlig» som har oppstått ved mutasjon. Dette medfører at man får tre typer hunner. Den ene typen får omtrent like mange døtre som sønner, den andre typen får omtrent tre ganger så mange døtre som sønner, mens den tredje typen bare får døtre.

Arten lever svært skjult, og det er derfor sjelden man får se den. Det sier sitt at den ble beskrevet av vitenskapen så sent som i 1843, da ble to dyr funnet ved Lillehammer. Den oppholder seg mye i ganger som den lager nede i mosen. Som mange andre smågnagere har den en bestandstopp hvert tredje eller fjerde år, og da kan mange dyr legge ut på vandring. Vandringen foregår om høsten, helst om natten, og har ikke like stort omfang som hos vanlig lemen. Derfor legger man ikke like mye merke til skoglemenets vandringer. Det hender likevel at man i forbindelse vandringene kan finne en god del døde dyr, både i skogen, på veier, dyrket mark osv. Skoglemenet viser aldri aggresjon på samme måte som vanlig lemen.

## Referanser


## Eksterne lenker
* 
* Pattedyratlas (Norsk Zoologisk Forening)
Malcolm McLaren

**Malcolm Robert Andrew Edwards** (født 22. januar 1946 i London, død 8. april 2010) bedre kjent som **Malcolm McLaren**, var en engelsk impresario og musiker, særlig kjent for sitt samarbeide med punkbandet Sex Pistols. 

Han var gift med motedesigneren Vivienne Westwood, og fikk med henne sønnen Joseph Ferdinand Corré.

## Diskografi
* *Duck Rock* (1983)
* *D'ya Like Scratchin*' (EP) (1984)
* *Madam Butterfly* (1984)
* *Fans* (1985)
* *Swamp Thing* (1985)
* *Waltz Darling* (1989)
* *Round the Outside, Round the Outside* (med the World Famous Supreme Team Show) (1990)
* *Paris* (med Catherine Deneuve, Sonia Rykiel m.fl.) (1994)
* *Buffalo Gals Back to Skool* (1999)
* *Tranquilize* (2005)
* *Shallow – Musical Paintings* (2009)

## Referanser


## Eksterne lenker
* 
* 
* 
*  ''Malcolm McLaren: Artful Dodger BBC2 Tribute 2010'', youtube.com
Bergsetbreen

**Bergsetbreen** er en brearm av Jostedalsbreen. Bergsetbreen ligger i Krundalen i Jostedalen i Luster kommune i Vestland fylke. 

Bergsetbreen ligger ca. en times gange fra bilveien ved Bergset gård. 

I 1986 ble tre nederlandske vandrere drept av et isras på stien inn til Bergsetbreen. Raset kom fra Baklibreen, en annen brearm av Jostedalsbreen som ikke kunne ses fra stien. 

## Eksterne lenker
* Sognefjords side om Bergsetbreen.
Supphellebreen

**Supphellebreen** var en brearm av Jostedalsbreen. Supphellebreen ligger i Fjærland i Sogndal kommune i Vestland fylke.

Supphellebreen var delt på midten, og den øvre delen forsynte den nedre med isras. På oversiden av rasstedet på ca. 1000 moh, kalles isbreen Flatbreen.

Supphellebreen kan nås med en liten avstikker fra riksvei 5.

Norsk Bremuseum gjennomførte årlige lengdemålinger av den nedre delen siden 1992. I 2015 hadde brearmen minket så mye at det ikke lenger var tilstrekkelig med blåis til å kunne måle en lengde.

## Referanser


## Eksterne lenker
*
Spring framework

**Spring Rammeverket** (Spring) er en åpen kildekode-applikasjon for Java plattformen.

Spring har blitt populært i Javasamfunnet som et alternativ og erstatning for Enterprise JavaBean modellen. Rammeverket tilbyr frihet til Javautviklerne samtidig som det tilbyr enkle og vel dokumenterte løsninger for næringslivet.

Rammeverket ble første gang utgitt i juni 2003.

## Moduler i Spring-rammeverket
Spring-rammeverket kan sees på som en samling av mindre rammeverk eller rammeverk-i-rammeverket. De fleste av disse rammeverkene er laget for å fungere uavhengige av hverandre samtidig som de gir bedre funksjonalitet når de blir brukt sammen.

* Inversion of Control container
* Aspekt-orientert programmeringsrammeverk (Aspect-oriented programming framework)
* Datatilgangsrammeverk (Data access framework)
* Transaction management framework
* Model-view-controller framework
* Remote Access framework
* Authentication and authorization framework
* Remote Management framework
* Messaging framework
* Testrammeverk (Testing framework)

## Eksterne lenker
*
Løkkeveien (Oslo)

**Løkkeveien** (1–15, 4A–10) er en vei på Ruseløkka i bydel Frogner. Veien går fra krysset Parkveien/Henrik Ibsens gate til Ruseløkkveien, hvor den fortsetter som Dronning Mauds gate.

Løkkeveien ble navngitt i 1864 og er oppkalt etter løkkene i området.

## Bygninger
* Ruseløkka skole (nr. 15)

## Referanser
Chester Terrace

**Chester Terrace** er ei boliggate inntil Regent's Park i London. Gata er kjent for sin verneverdige bebyggelse, tegna av John Nash i 1825.

Alle de 42 husene – de fleste eneboliger – er freda med høyeste fredningsgrad (grade I). I hver ende av gata er en arkade med korintiske søyler.
Landkjenning

**Landkjenning** betyr at en etter en sjøreise ser de første kjente merkene i landet, i landtoningen. Landet var, når en kom inn fra havet, lave, disige profiler hvor der etterhvert ble klarere hvor en egentlig var i forhold til planlagt rute.
Landkjenning kunne også dreie seg om at havet skiftet farge, eller bølgene fikk et annet og karakteristisk mønster før noe var synlig. For den som fulgte med i fuglelivet var det også mulig å se at en nærmet seg en kyst.

*Landkjenning* er også et dikt av Bjørnstjerne Bjørnson, til musikk av Edvard Grieg (Op.31). Musikken blir også brukt til tradisjonelle oppsetninger av Peer Gynt ved hjemkomsten i siste akt.

## Referanser
Løkkeveien

**Løkkeveien** finnes flere steder i Norge:
* Løkkeveien (Alta)
* Løkkeveien (Andebu)
* Løkkeveien (Arendal)
* Løkkeveien (Askim)
* Løkkeveien (Bodø)
* Løkkeveien (Brønnøysund)
* Løkkeveien (Drøbak)
* Løkkeveien (Farsund)
* Løkkeveien (Fjellhamar)
* Løkkeveien (Gressvik)
* Løkkeveien (Halden)
* Løkkeveien (Hokksund)
* Løkkeveien (Holmestrand)
* Løkkeveien (Kongsberg)
* Løkkeveien (Kristiansand)
* Løkkeveien (Kvelde)
* Løkkeveien (Larvik)
* Løkkeveien (Lyngdal)
* Løkkeveien (Løvenstad)
* Løkkeveien (Mjøndalen)
* Løkkeveien (Mo i Rana)
* Løkkeveien (Moss)
* Løkkeveien (Nesoddtangen)
* Løkkeveien (Notodden)
* Løkkeveien (Oslo)
* Løkkeveien (Risør)
* Løkkeveien (Sandefjord)
* Løkkeveien (Sarpsborg)
* Løkkeveien (Siljan)
* Løkkeveien (Son)
* Løkkeveien (Stabekk)
* Løkkeveien (Stavanger)
* Løkkeveien (Stavern)
* Løkkeveien (Stjørdal)
* Løkkeveien (Stokke)
* Løkkeveien (Sør-Audnedal)
* Løkkeveien (Tjøme)
* Løkkeveien (Tønsberg)
* Løkkeveien (Ås)

## Se også
* Løkkeveien (bru) i Stavanger kommune
* Løkkegata
* Løkkegaten
* Løkkevegen
* Løkeveien
* Løkjevegen
Freestyle (dans)

**Freestyle** er en populær sjanger innen dans, spesielt for barn og unge. Freestyle er Norges største danseidrett, og det arrangeres konkurranser jevnlig. Freestyledansere kan blant annet vinne kongepokal.

De forskjellige nivåene i Freestyle er:
* Førstegangsstarter: Men man danser bare førstegangstarter for å se om man liker denne sporten.
* Rekruttering: Når man er rekrutt kan man ikke bruke drakt. Man bruker vanlige treningsklær.
* Litt øvet: Når man har blitt «Litt øvet» kan man bruke drakt, men uten steiner på.
* Mester: Hvis man er mester kan man bruke så mye glitter og stas man vil og man kan ha steinete drakter.
* Champion/Elite: Hvis man er champion kan man bruke steinete drakter.

For å rykke oppover i klassene må man ha poeng. Det får man ettersom hvilken plassering man får på de høytidelige konkurransene.

* 1.-plass gir 7 poeng
* 2.-plass gir 5 poeng
* 3.-plass gir 4 poeng
* 4.-plass gir 3 poeng
* 5.-plass gir 2 poeng
* 6.-plass gir 1 poeng

Førstegangstarter danser sin aller første konkurranse. Andre gangen danser man rekruttering. Det gjør man helt til man har fått 7 poeng. Da blir man «litt øvet». Fra denne klassen må man ha 14 poeng for å bli mester. Og man må starte med 0 poeng igjen for hver nye klasse. Fra mester til champ/elite må man ha 14 poeng for å rykke oppover, men man må ikke nødvendigvis rykke oppover hvis man ikke vil i en høyere klasse. Når man har fått 21 poeng går man opp til champ/elite.

Det arrangeres konkurranse ca. en gang i måneden, og hver konkurranse har et eget navn.
* Januar :  -
* Februar : Vintermesterskap
* Mars : Vårcup
* April : Påskecup
* Mai : NM
* Juni : Sommercup
* Juli: -
* August : -
* September : Åpningscup
* Oktober : Høstmesterskap
* November : Novembermesterskap
* Desember : Dancer of the Year

Dancer of det Year er den største konkurransen i året.

Det er også mange konkurranser i utlandet som Gol International Freestyle og dansefestivalen Freestyle Craig Tara i Skottland

Freestyle hadde sitt inntog til Norge omkring 1990, og det blir stadig flere dansere.

## Freestyle discojazz
Freestyle discojazz er en dansestil som ble startet av britiske Anna Jonas i 1978. Det er en svært krevende idrett, utøverne må både være myke, ha god spenst, styrke, stabilitet, attitude og ha veldig eksplosiv energi.
Du kan få poeng ved å få plassering på konkurranser. Du må ha et vist antall poeng for å gå opp i klasse.

### Klasser
De forskjellige klassene er

* førstegangs starter
* rekrutt
* litt øvet
* mester
* champion (champ)
* elite

### Stiler
De forskjellige danse «grenene» innenfor freestyle discojazz er

* Singel
* Slow
* Fast Dobbel
* Slow dobbel
* Trio
* Team
* Team match
* Grand prix

Det blir også danset fast spot og slow spot i finalen til champ og elite dansere. Da danser danserene alene på gulvet forran dommerne.

For å komme opp i nivå må du være i finalen, og du får poeng for den plassen du er på. førstegangsstarter 0p rekrutt 0p litt øvet 7p mester 14p champ 21p For å komme opp i elite må du være topp 3 på rankinglisten i slutten av en sesong.
Crossness pumpestasjon

**Crossness Pumping Station** er en tidligere pumpestasjon for kloakk i den østlige London-kommunen Bexley. Den er tegna av arkitekten Joseph Bazalgette og bygd mellom 1859 og 1865 som ledd i en oppgradering av Londons kloakksystem. Kloakken ble pumpa opp i et reservoar og sluppet ut i Themsen ved høyvann. Stasjonen ble stengt på 1950-tallet, og har siden forfalt. I seinere år har den frivillige organisasjonen Crossness Engines Trust påbegynt et stort arbeid med å restaurere anlegget.

Stasjonen har fire originale maskiner. Maskinhallen har en meget spesiell ornamentikk i støpejern, og er blitt freda med høyeste vernegrad (grade I).

## Eksterne lenker
* Crossness pumpestasjons hjemmeside
Carl Henrik Grøndahl

**Carl Henrik Grøndahl** (født 1945) er en norsk kulturjournalist, teateranmelder, radioprodusent og kanalsjef i NRK.

Han vokste opp på Singsaker i Trondheim hos sin mormor og morfar, sanglærerinne Ingeborg Grøndahl, født Jenssen, og oberstløytnant Carl Grøndahl.

Grøndahl er utdannet cand.philol. fra Universitetet i Oslo med hovedfag i norsk. Hovedfagsoppgaven var om Sigrid Undset. Han har siden utgitt et antall bøker, blant dem flere om norsk teaterpolitikk.

Han begynte karrieren som journalist i *[[Stavanger Aftenblad]]*, arbeidet i en årrekke som *[[Aftenposten]]*s ledende teateranmelder, før han ble ansatt i NRK, først som kultursjef i NRK P2 i Trondheim, deretter i tilsvarende stilling i NRK P1 i Oslo. Da NRK besluttet å legge om til det nåværende trekanalsystemet, ble Grøndahl ansatt som sjef for NRK P2 og var ledende i arbeidet med å utvikle og etablere kulturkanalen.

Grøndahl vendte deretter tilbake til teatret, denne gangen som produsent i NRK Radioteatret. Han produserte blant annet Radioteatrets nyproduksjon av *[[Peer Gynt]]*. Samarbeidet med regissør Steinar Berthelsen, lyddesigner Arne Barca og komponist Åsmund Feide har resultert i flere Ibsen-tolkninger, blant dem *[[Brand]]* og *[[Kejser og Galilæer]]*.

I 2024 utga han boken *Fylkesføreren: Historien om en krig* på Oktober forlag. Ved å gå inn i skjebnen til faren Torbjørn Eggen, som var fylkesfører i Nord-Trøndelag og sentral i NS under krigen, tegner forfatteren et hverdagsbilde av NS fra innsiden som ikke tidligere er skildret i norsk krigslitteratur. 

Grøndahl har medvirket i oppbyggingen av den norske meditasjonsorganisasjonen Acem. Han var redaktør av Acems tidsskrift *[[Dyade]]* i over tredve år.

Grøndahl har to barn, forfatteren og dramatikeren Christopher Grøndahl og fotografen Aida Grøndahl.

## Referanser
Vannpolo under Sommer-OL 1900

**Vannpolo under Sommer-OL 1900** ble arrangert 11.- og 12. august 1900 i Seinen i Paris. 

Vannpolo var med for første gang på det olympiske programmet 1900 i Paris. Åtte lag svar påmeldt til turneringen, men Osbourne Swimming Club of Manchester trakk sitt andrelag. Det deltok sju lag fra fire land; Storbritannia, Belgia, Frankrike og Tyskland. Turneringen ble spilt i cupform der de begge tapende semifinalistene fikk bronse. 11. august ble runde 1 spilt, semifinalene og finalen ble spilt 12. august.   

## Medaljer og premier i 1900
*I 1900 ble det i noen idrettsgrener utdelt medaljer til de tre beste utøverne, mens i andre idrettsgrener ble det utdelt andre typer premier til de beste.  
*Medaljefordelingen og resultatlistene viser de tre beste utøverne som vinnere av gull-, sølv- og bronsemedaljevinnere, i henhold til IOKs retroaktive bestemmelse.   

## Medaljefordeling

## Resultater
### Runde 1

### Semifinaler

### Finale

## Medaljevinnere
*Det er ikke enighet blant kildene om hvilke utøvere som spilte turneringen. 
*Utøverne som er listet i tabellen er en sammensetning av opplysninger fra tre ulike kilder, med de som er oppført i IOKs medaljedatabase som «sikre» deltakere.

;Fotnoter

## Referanser


## Eksterne lenker
* Water Polo at the 1900 Summer Olympics hos olympedia.org
Jody Craddock

**Jody Darryl Craddock** (født 25. juli 1975 i Bromsgrove, England) er en tidligere midtstopper i fotball som spilte for den engelske Premier League-klubben Wolverhampton Wanderers.

## Biografi
Craddock startet sin karriere hos non-league laget Christchurch før han i august 1993 gikk gratis til Cambridge. Etter flere år hos Cambridge ble han i 1997 kjøpt av Sunderland for £300.000. Sesongen etter var han med på å sikre opprykk til Premier League for klubben. 

I sesongen 2003 / 04 klarte ikke Sunderland å beholde plassen i den øverste divisjonen og da sesongen var over ble Craddock solgt for £1.200.000 til Wolverhampton Wanderers som byttet plass med Sunderland, siden de hadde klart opprykk til Premier League i løpet av sesongen. Han skulle være med å forsterke Wolves slik at de kunne beholde plassen i den øverste ligaen og han gikk rett inn på laget og spilte midtstopper stort sett hele sesongen sammen med Paul Butler. Dette var ikke nok til å berge plassen for Wolves og det endte med nedrykk når sesongen var ferdig.

I oktober 2005 skrev han under en ny 2,5 års kontrakt med Wolves og etter at Mick McCarthy overtok klubben etter Glenn Hoddle, ble Craddock utnevnt til kaptein for laget.

## Karriere som spiller
Tabellen er oppdatert pr 24. mars 2008

## Referanser


## Eksterne lenker
* 
*  Craddock på Wolves hjemmeside
Dassault Mystère II

**Dassault MD.452 Mystère II** var et fransk jagerfly produsert av Dassault Aviation for Armée de l'air. Prototypen, **Mystère I**, som hovedsakelig var en MD.450 Ouragan med nye tilbakestrøkne vinger og nytt haleparti, fløy første gang 23. februar 1951.

Pre-serien fikk betegnelsen **Mystère IIB** og skilte seg fra prototypen første og fremst ved kraftigere motor, en Hispano-Suiza Tay 250 og en bestykning bestående av to 30&nbsp;mm kanoner. Den serieproduserte versjonen, som var i produksjon fram til 1957, fikk betegnelsen **Mystère IIC** og var utstyrt med en Atar 101D turbojetmotor.

En nattjager basert på Mystère II ble planlagt som «MD.453 Mystère IIIN», men kun én prototype ble bygget.

## Spesifikasjoner
Christian Blom (1782–1861)

**Christian Blom** (født 20. oktober 1782 på Narverud ved Tønsberg, død 22. april 1861 i Drammen) var en skipsreder, sjøkaptein og komponist som tilbragte størstedelen av sitt liv i Drammen.

## Skipsreder og sjøkaptein
Blom ble i en alder av ni år sendt til København for skolegang, men det skulle vise seg at han foretrakk sjølivet. Han ble skipsfører for sin onkel Hans Jørgen Blom, deltok i krigen i 1808. Etter krigen skaffet han seg egen skute som han førte i mange år. Senere bosatte han seg sentralt på Strømsø og fortsatte å seilte på langfart hver vår og gjorde det etter hvert ganske godt økonomisk. Etter hvert kunne han ta rollen som skipsreder og la andre seile skuta. Han deltok aktivt i forretningslivet og var medstifter av Drammens Gjensidige Skibsassuranceforening i 1840, han var også foreningens forretningsfører og kasserer frem til 1847. Blom var også med på å stifte Drammens Kreditkasse i 1849.

## Komponist
Christian Blom fikk som barn fiolinundervisning av stadsmusikant Berner i Tønsberg, muligens kan han også ha fått noe undervisning mens han var i København, der hans bror Fredrik utdannet seg som fiolinist. Blom var en var en ivrig musiker og komponist og var Drammens første orkestermusiker som la grunnlaget for utvikling av lokal orkestermusikk. Han skrev melodien til «Sønner av Norge» av Bjerregaard i 1821 og vant med den Norges vels konkurranse om en nasjonalsang. Av Bloms komposisjoner er det bevart bortimot 40 sanger, 4 kammermusikkverker, en orkesterouverture og et par små korsatser. Han var aktiv i Det Norske Selskab og startet Det Musikalske Selskab, frem til sin død i 1861 var Christian Blom sjelen i Drammens musikkliv. 

## Familie

Blom var sønn av Sorenskriver Jan Blom (1748–1832) og Anne Cathrine Heegaard (1757–1837). Han giftet seg i 1812 med sin kusine Susanne Catharine Blom (1788—1834), etter hennes bortgang i 1834 ble han i 1839 gift på ny med enken Johanne Marie Mathilde Strauch Bohse (1799–1861). Han fikk i sitt første ekteskap fire døttre i perioden 1813–18.

## Referanser


## Eksterne lenker
* Om Christian Blom, fra *Norsk biografisk leksikon*
Sønner av Norge (nasjonalsang)

:*for andre betydninger se: [[Sønner av Norge]]*

**«Sønner av Norge»** er den mest brukte tittelen på «Norsk Nationalsang» – Norges *[[de facto]]* nasjonalsang fra 1820. Juristen og forfatteren Henrik Anker Bjerregaard (1792–1842) skrev teksten, mens melodien ble komponert av Christian Blom (1782–1861). «Sønner av Norge» ble brukt som nasjonalsang fram til «Ja, vi elsker dette landet» kom i 1864, men offisielt fortsatte den som nasjonalsang frem til 2019.

Sangen ble til etter at Selskapet for Norges Vel i 1819 utlyste en konkurranse om å skrive en ny nasjonalsang for Norge. Pengepremien ble donert av grosserer Marcus Pløen og var på 100 speciedaler hver, til henholdsvis tekstforfatter og tonesetter. Bedømmelseskomitéen bestod av tre akademikere (rektor ved Oslo katedralskole Jacob Rosted, slottsprest på Akershus Johan Storm Munch og professor Cornelius Enevold Steenbloch), og av 20 bidrag ble den kåret som vinner i 1820.  Om vinnersangen uttalte komitéen at den ikke realiserte deres idé om en norsk nasjonalsang; «passe til enhver Tid og tilfredsstille enhver Classe af Borgersamfundets Lemmer» og kunne være «et helt Folks Løsen». Sangen ble likevel innstilt til prisen fordi den var den «mest hensigtssvarende». De ville heller ikke at prisen skulle gi den et «almengjældende Stempel», men overlot den til «en langt alvorligere Kamp med ældre og yngre Brødre».

I likhet med «Ja, vi elsker» (frem til den ble det den 11. desember 2019) er den aldri formelt anerkjent som nasjonalsang, men etablerte seg som nasjonalsang av ren praksis. Fram til tidlig på 1900-tallet ble begge sanger brukt om hverandre, men «Sønner av Norge» ble benyttet i mer formelle sammenhenger.

## Sangteksten



## Innspillinger (i utvalg)
*1ste Brigades Musikkorps. Innspilt i Kristiania tidlig i september 1905. Utgitt på de akustiske 78-platene Gramophone 80121 og Zonophone 70082.
*Halfdan Rode med orgel. Innspilt i Kristiania i september 1909. Utgitt på de akustiske 78-platene Gramophone 2-82765 og Gramophone 282254.
*Einar Strøm-Andersen Ellgen, baryton, med orkester. Innspilt i Berlin i 1928. Utgitt på 78-platen Brunswick 7831.
*Herman Ivarson med akk. (trp., vln., og hammondorgel). Arr.: Herman Ivarson. Utgitt på 78-platen Victor V-15066 i 1941.
*Øystein Frantzen med Hjalmar Lindbergs okrester. Innspilt 27. juni 1951. Utgitt på 78-platen Odeon ND&nbsp;7054 og på EP-platen Odeon GEON&nbsp;15.
*Glittertind, utgitt 2004 på albumet *[[Evige Asatro]]*.

## Referanser
* Kilde: *Sangen har lysning : studentersang i Norge på 1800-tallet*, Anne Jorunn Kydland, 1995, ISBN 82-560-0828-8
* Kilde: *Viktige trekk fra Norges vels historie 1809-1995*, Kristian Kaus, 1996, ISBN 82-7115-100-2
* Kilde: *Norsk litteraturkritikks historie 1770-1940, Bind 1*, Edvard Beyer og Morten Moi, 1990, ISBN 82-00-06623-1

## Eksterne lenker
* Om fedrelandssangene
Rinkbandy

**Rinkbandy** er en tilpasningsidrett, en blanding av ishockey og bandy. Spillet blir brukt i bandymiljø når man ikke kan stille nok spillere til 11-mannslag. Spillets regler er stort sett som i bandy, men siden det foregår på en ishockeybane, blir de tilpasset denne. For eksempel må straffeslag utføres som i ishockey, og corner forekommer ikke. 

Seksmanns-spillet blir brukt i de lavere alderstrinn, samt for damelag. Rinkbandy spilles også av bedriftsidretslag i Oslo og Akershus.

Rinkbandy en mildere sport en ishockey og bandy, blant annet må kølla berøre isen når man slår på ballen. Man kan derfor ikke skyte som i bandy, men føre skuddene med kølla langs isen før den treffer ballen. Det er heller ikke lov med taklinger og røft spill

## Utstyr
Rinkbandy spilles med bandyutstyr inkludert skøyter, hjelm, hansker, leggskinn, bukse, susp (herrelag), halsbeskytter, albuebeskytter. 

Det brukes bandykølle eller en godkjent rinkbandykølle (som minner om en liten ishockeykølle), og bandyball.
Per Fredrik Wright

**Per Fredrik Wright** (født 1940) er en tidligere norsk idrettsutøver, rektor ved Norges Idrettshøgskole 1993-1999 og president i Norges Tennisforbund (NTF) 2001-2011. Som fotball- og bandyspiller representerte han Ski- og Ballklubben Drafn.

Han er vokst opp i Skotselv i Øvre Eiker og spilte bandy i eliteserien. Han var med å vinne sølv i VM i 1965 sammen med blant andre Steinar Pettersen, Inge Thun og Thorodd Presberg. Wright var også aktiv i tennis og spilte fotball i 2. og 3. divisjon.

Wright har også hatt flere verv i nasjonale og internasjonale bandyforbund. Han var aktiv i innføringen av innebandy til Norge tidlig på 1970-tallet. I 1979/1980 bidro han også i innføringen av damebandy i Norge. I perioden 2011-2017 var han leder av Norske Idrettsleder-Veteraner (NIV).

Wrigth har mottatt  gullmerket i Norges Bandyforbund (NBF) og Norges Tennisforbund og er æresmedlem i Norges Idrettsforbund.

## Referanser
Stampen

**Stampen** (etablert 1968 i Stockholm) er en svensk jazzklubb i Gamla stan, kjent for å ha huset flere av verdens fremste artister.

Fra å være en kirke for franske kalvinister (1752–1881), og pantelåner (der  «stampen» er kvittering for det man har levert), ble den omgjort til jazzklubb av initiativtakerne Sten og Gun Blomquist (1968).  Blant de som tidlig spilte der, var Ben Webster (*Live at Stampen*, 1973), Teddy Wilson, Dexter Gordon og Lucky Thompson.  Swingsaksofonisten Benny Waters ga ut *Live at the Pawnshop* (1976), hvorpå 
Arne Domnérus Kvartett, med Georg Riedel, Bengt Hallberg og Egil Johansen, pluss Lars Erstrand, ga ut fire bind med *Jazz At The Pawnshop* (1976).
På 80-tallet var blant annet Red Mitchell fast bassist.  Den norske utgivelsen *[[Egil Johansen (1934-1998)|Egil Johansen]] Quartet featuring [[Scott Hamilton]]* (Gemini Records, 2004) er 1986-opptak.
Eier siden 1998 er J. Haddad.

## Eksterne lenker
* stampen.se
Fitzroy Square

**Fitzroy Square** er en plass i den delen av London som kalles Fitzrovia, nær det sørøstre hjørnet av Regent's Park. Plassen er kjent for den fine georgianske arkitekturen som omkranser plassen. Nr. 1, 1A, 2-8 og 33-40 (London Foot Hospital) er alle verna med høyeste fredningsgrad (grade I).

Plassen ble anlagt i 1790 av Charles Fitzroy. Husene er tegna av James og Robert Adam. Kapellet og husene langs sørsida, som av mange ble regna som Adams' fineste, ble ødelagt under Blitzen i 1940, men er seinere rekonstruert.

Både George Bernard Shaw og seinere Virginia Woolf har bodd i nr. 29 mot vest. I dag er Fitzroy Square forfatteren Ian McEwans adresse, og mye av hans roman *[[Lørdag (roman)|Lørdag]]* er lagt hit. 

## Eksterne lenker
* 360° panorama fra Urban75 http://www.urban75.org/vista/fitzroy.html
Erik Formoe

**Erik Formoe** (født 1953) er en norsk maler og grafiker.

Erik Formoe har utdannelse fra Statens Håndverks- og Kunstindustriskole i Oslo, der han studerte fra 1975 til 1979, og fra Statens kunstakademi, der han var student fra 1979 til 1983. Erik Formoe har siden først og fremst arbeidet med malerkunst, men også grafikk, særlig litografi. Han har hatt en rekke utstillinger, fått flere stipender og blitt innkjøpt offentlig. Formoe har også laget utsmykninger, blant annet for Trosvik skole i Fredrikstad, Han har dessuten drevet rammeverksted og galleri i sitt eget atelier i Fredrikstad. I tillegg har han arbeidet aktivt med kunstformidling og webdesign. 

Erik Formoes bilder viser ofte figurer og mønstre i sterke farger.

Erik Formoe er broren til sangartisten og forfatteren Terje Formoe, kjent for sin sjørøverfigur Kaptein Sabeltann.

## Diskografi
* Terje Formoe: *Og hvis hun kommer hit/Midt i byen* (1974)
* Terje Formoe: *[[Beske ballader og blidgjort blues]]* (1975)
* Terje Formoe: *[[Scenespill (album)|Scenespill]]* (1980)
* Terje Formoe: *Charleston/Fransk visitt* (1982) 
* Terje Formoe: *[[Kjell Pell Pottitskrell (lydbok)|Kjell Pell Pottitskrell]]* (1993)
* Sven Lundestad: *[[Rendez-vous (Sven Lundestad-album)|Rendez-vous]]* (1995)

## Eksterne lenker
* Erik Formoes kunstsider med gallerier og biografi
Collins John

**Collins John** (født 17. oktober 1985 i Zwedru i Liberia) er en nederlandsk fotballspiller som sist spilte for Pittsburgh Riverhounds frem til juli 2014. John er født i Liberia, men flytta til Nederland sammen med familien etter at faren døde i krig. 

Han har spilt tre landskamper for .

## Klubber
* FC Twente (2002&ndash;2004)
* Fulham FC (2004&ndash;)
* Gillingham FC (lån, 2006&ndash;2007)

## Referanser


## Eksterne lenker
*
Haymarket (London)

**Haymarket** er ei gate i det sentrale London. Den går fra The Mall nær Trafalgar Square opp til Piccadilly Circus. Gata er kjent for sine fasjonable restauanter og sine to tradisjonsrike teatre, Theatre Royal (Haymarket Theatre) og Her Majesty's Theatre. 

Haymarket ligger i Londons teaterdistrikt West End, og har huset teatre iallfall siden 1600-tallet. I 1705 åpna her Queen's Theatre, tegna av arkitekten John Vanbrugh. Da salen viste seg å ha en akustikk som egna seg for operaframførelser, ble Queen's snart en ledende operascene i London. Det var her de fleste av Georg Friederich Händels operaer og oratorier hadde premiere mellom 1710 og 1745. Etter dronning Annes død i 1710 ble teateret omdøpt til King's Theatre. Bygningen brant i 1790, et nytt King's Theatre ble reist kort tid etter som gikk tapt i en ny brann hundre år seinere. I 1897 ble så His Majesty's Theatre bygd på samme sted, og denne bygningen (Her Majesty's Theatre) er fortsatt i bruk til større musikaloppsetninger.

Theatre Royal på andre sida av gata er fra 1820. Her lå det tidligere et teater fra 1720-åra.

Også på Haymarket er New Zealand House, New Zealands høykommisjon i Storbritannia.

Bordellvirksomheten som Haymarket i tidligere tider var særlig kjent for, er det få spor etter i dag.

29. juni 2007 et mulig terrorangrep avvergert da  en bil med eksplosive materialer ble funnet i gata. Det ble konstatert av det dreide seg om en bilbombe, noe som utløste terroralarm. En annen bilbombe ble funnet i Cockspur Street like ved. 

## Referanser
Christian Blom

**Christian Blom** er navnet til flere personer:

* Christian Blom (1782–1861), norsk komponist. Skrev blant annet melodien til «Sønner av Norge».
* Christian Blom (1870–1960), norsk politiker og Stortingsrepresentant.
* Christian Blom (1877–1958), norsk jurist og advokat, fungerende amtmann i Hedmark 1909-10
* Christian Blom (1877–1962), norsk jurist, lagmann i Trondheim 1934-47
* Christian Blom (1974), norsk samtidskomponist født i 1974. Tidligere leder for Bergen Senter for Elektronisk Kunst.
Haymarket

**Haymarket** (engelsk: «Høymarkedet») kan vise til følgende steder: 

*Haymarket (London), ei gate i London
*Haymarket (Edinburgh), et område i Edinburgh, Skottland
*Haymarket stasjon, en jernbanestasjon i Edinburgh

Haymarket kan også vise til følgende institusjoner og hendelser:
*Haymarket Theatre, et teater på Haymarket i London
*Haymarket Group, et bladforlag
*Haymarketopptøyene, et fagforeningsmøte på Haymarket Square i Chicago i 1886
Pianola

**Pianola** er et felles navn for et automatisk piano. Pianola var egentlig et navn på en modell fra en av de store fabrikantene av automatiske piano. Pianola ble benyttet som forlystelsesmaskin på caféer, puber, skøytehaller og den slags publikumslokaler, de fungerte som den tidas jukebox.  Det fantes et myntinnkast som man benyttet til å få startet maskin som da spilte en gledelig melodi. Da mynten som man brukte oftest var en nickel så ble de og kalt for *nickelodeon*. Det fantes dessuten flere ulike varianter av piano- eller orgelbaserte musikkautomater med flere instrumenter, disse kalles ofte orchestrion. Felles for dem er at automatikken oftest baseres på vakuum-prinsippet som kraftkilde og med en perforert papirremse som styring for avspillingen. Avanserte instrumenter kunne variere både tempo og anslag ved hullene i den kodede papirrullen. Musikk til papirrullene ble oftest kodet manuelt fra noter, men i begynnelsen av 1900-tallet hadde man konstruert innspillingspianoet som gjorde det mulig å la berømte pianister og komponister spille inn sine tolkinger av sin musikk som da ble perforert og da kunne et pianola spille av igjen pianistens tolking med en forbausende kvalitet. Edvard Grieg spilte inn noen av sine egne komposisjoner i april 1906 i Leipzig på to ulike typer av selvspillende piano: Hupfeld DEA og Welte-Mignon [1]. Pianoene som kan ta opp denne typen av ruller kalles ofte for *[[reproduserende piano]]* eller *reproducing piano*.   

De første amerikanske automatiske piano med papirrull for avspilling ble laget i 1895 i Detroit, så hvorfor er de med i westernfilmer? Før denne tida fantes det automatiske pianoet der en stor rull av tre med stifter i, lignende en stor sylinder til en spilledåse, styrte oppspillingen. Disse ble laget allerede på 1800-tallet i Tyskland, Frankrike og Italia og ble kalt gatepiano, da de oftes ble fraktet omkring på en kjerre, og fungerte som et positiv.   

## Noter
[1] Eszter Fontana. Im Aufnahmesalon Hupfeld. Stekovics. Halls/Sale 2000. Sid 89.

## Eksterne lenker
* Pianola Forum
* Pianolans hjem på Internet
* En demonstrasjon av mulighetene med et automatisk piano
* En Amerikansk organisasjon for automatiske piano
* Themodist.com rolls + information 
* Player Piano Group : UK
Christian Blom (1870–1960)

**Christian Blom** (født 28. mai 1870 i Horten, død 30. november 1960) var en norsk marineoffiser, skipskonstruktør, politiker og verftsdirektør. Han var Norges første ekspert på ubåter, utdannet i Paris 1896–1898 etter avsluttet sjøkrigsskole. Han var ansatt ved Marinens Hovedverft i Horten fra 1899 til 1935, viseadministrerende direktør fra 1915, og administrerende direktør fra 1929.

Blom var stortingsrepresentant for partiet Høyre og bykretsen Kjøpstedene i Vestfold fylke i periodene 1928-1930 og 1931-1933. 

Han var en av grunnleggerne av Norges Standardiseringsforbund i 1922, og den første styreformann i organisasjonen. Han konstruerte og tilså byggingen av skoleskibet Christian Radich ved Framnæs Mekaniske Værksted i Sandefjord i 1936–1937. 
Under annen verdenskrig var han stasjonert i Lunenburg i Nova Scotia i Canada, hvor han ledet ombyggingen av norske hvalbåter til minesveipere. Han var samtidig rådgiver for den kanadiske regjeringen i krigsspørsmål.

Slekten Blom kommer fra Skien.

## Referanser


## Eksterne lenker
*
ARA «General Belgrano» (1951)

**ARA «General Belgrano»** var en argentinsk krysser som ble senket av den britiske marinen under Falklandskrigen.

Skipet ble sjøsatt under navnet USS «Phoenix» i 1938, som et skip i den amerikanske Brooklyn-klassen. Krysseren overlevde angrepet på Pearl Harbor, og resten av andre verdenskrig og ble solgt til Argentina i oktober 1951 for 7,8 millioner dollar.

Den 2. mai 1982 ble skipet senket av den britiske atomubåten HMS «Conqueror» og 323 argentinere mistet livet. Den argentinske marinen trakk seg etter dette tilbake mot det argentinske fastlandet, noe som bidro til å svekke forsyningslinjene til de argentinske soldatene på Falklandsøyene.

## Referanser


## Eksterne lenker
*
Per R. Berger

**Per Ragnvald Berger** (født 18. oktober 1952) er en norsk politiker (H). Han var ordfører i Hole fra 1999 til 2019. Berger etterfulgte Per E. Moi som ordfører etter valget i 1999 og ble gjenvalgt for femte gang som ordfører i 2015. Per Berger tok ikke gjenvalg i 2019. 

Berger har bakgrunn fra Hærens ingeniørskole på Hvalsmoen 1972. Han har vært ingeniør i Hole kommune, byggeleder hos Siv. ing Jan Solberg og eiendomsleder/overingeniør i Ringerike kommune til 1999. Berger var også styremedlem i Buskerud Kollektivtrafikk AS til 2013.

## Referanser
Astrid Lødemel

**Astrid Lødemel** (født 1971) er en norsk tidligere alpinist som var spesialist i fartsdisiplinene. 

Lødemel er er fra Voss.

Hennes beste resultat i verdenscupen er en andreplass i super-G i Vail i USA 13. desember 1992, to hundredeler etter Ulrike Maier. Astrid Lødemel ble nr. 3 i utfor i Morzine i Frankrike 3. mars 1993. Hun deltok under vinter-OL for Norge i 1992 i Albertville med 15.-plass i utfor som beste resultat.

Høydepunktet i hennes karriere var VM i 1993 i Morioka i Japan. 11. februar tok hun sølvmedalje i utfor etter Kate Pace, og 14. februar tok hun bronsemedalje i super-G  etter Katja Seizinger og Sylvia Eder. 

Lødemel tok ti norske mesterskap, fem i utfor, to i super-G og tre i kombinasjonen. Hun la opp etter en kneskade i 1995.

## Referanser


## Eksterne lenker
* 
*
Gibson Flying V

**Gibson Flying V** er en elektrisk gitar som ble introdusert i 1958 av Gibson. Det er en plankegitar. Den har blitt laget i flere perioder. 

Den første modellen, fra 1958-1963, er den mest ettertraktede. Kvaliteten var svært høy, og i store delen av denne perioden (1958-1961/1962, eventuelt også 1963) ble gitaren laget med P.A.F. humbuckermikrofoner, som anses for å være noe av det beste blant gitarmikker. Gitarkroppen var laget av det lyse tropiske treverket limba, som Gibson kalte «korina».

På 1970- og 1980-tallet ble disse gitarene fremfor alt populære innen hardrock, kanskje på grunn av formen som skilte seg mye fra datidens gitarer. På grunn av de små opplagene den ble produsert i, har gitaren blitt veldig dyr. I 1963 stoppet produksjonen.

I 1966 begynte man å lage en modifisert kopi av den tidligere modellen. Denne er ikke like ettertraktet som den originale, men regnes fortsatt som et attraktivt instrument.

I 1982 kom den første tro kopien av 1959-modellen av Gibson Flying V. Denne ble levert med en brun gitarkasse med V-form. Denne ble laget fram til 1983.

I dag produserer Gibson flere ulike modeller av Flying V. Modeller med 1959-spesifikasjoner, 1968-spesifikasjone, og så videre.

Jimi Hendrix brukte Flying V allerede på slutten av 1960-tallet.

## Se også
* Gibson Moderne
* Gibson Explorer
Danza de los Voladores

**Danza de los Voladores de Papantla** («Papantla-flygernes dans») er en rituell dans fremført av olmekerne og totonakerne i den meksikanske delstaten Veracruz, spesielt i byen Papantla. Dansen blir fremført ved at 4 menn kaster seg fra toppen av en trestamme med et tau festet til føttene sine og hver av dem sirkler rundt stammen 13 ganger, totalt 52 ganger.

## Kilder
*  juego de los voladores i Encyclopædia Britannica
Idrettsklubben Våg

**Idrettsklubben Våg** (stiftet 12. januar 1938) er en idrettsklubb fra Vågsbygd i Kristiansand, som driver med badminton, fotball, friidrett og håndball, i tillegg til barneidrett og en løype- og trimgruppe. I etterkrigstiden har klubbidretten i stor grad hatt tilhold på Sjøstrand skole og Møvig skole, som rekrutterer fra strøkene Voiebyen og Møvig.

## Fotball

A-laget i fotball for menn spiller 2013-sesongen i 4. divisjon.

## Håndball
A-laget i håndball for kvinner, Vipers Kristiansand, het tidligere *Våg Vipers* og har spilt på det øverste nivået siden 2001.

## Eksterne lenker
*
Tobias (andre betydninger)

**Tobias** kan vise blant annet til:

* Tobias (bassgitar), gitar merkenavn etablert april 1977 av Michael Tobias, senere oppkjøpt av Gibson Guitar Corporation.
* Tobias som fornavn, opprinnelig gresk variant av det hebraiske navnet Tobija som betyr «Jahve er god».
* Tobias Produksjon, båtprodusent på Austrheim i Hordaland.
* Tobias (tidsskrift), Oslo byarkivs fagtidsskrift om oslohistorie
America Football Club

**America FC** er en tradisjonell brasiliansk fotballklubb fra Rio de Janeiro, stiftet 18. september 1904. Laget spiller for tiden på nivå tre i det brasilianske ligasystemet (Série C), men sees likevel på som en storklubb på bakgrunn av hvordan ligasystemet i Brasil er bygd opp. I tillegg til den nasjonale ligaen arrangeres det nemlig delstatsmesterskap, og disse er vel så populære blant folk flest. America deltar i Rio-turneringen, hvor de har pleid å utmerke seg. Klubben har vunnet denne turneringen 7 ganger, men den siste seieren kom helt tilbake i 1960.

Som en av de første populære fotballklubbene i Brasil har America fått flere klubber kalt opp etter seg, noe som ikke er uvanlig i Brasil. Et eksempel er América Futebol Clube (RN) fra Natal, som nå spiller i Série A. I tillegg til navnet har denne klubben også i stor grad etterlignet Americas drakter og klubbemblem.
Nicolas Mayer (skulptør)

**Nicolas Mayer** (født 1852, død 1929) var en fransk skulptør.

Mayer er kjent for å ha skulptert en av de mest kjente gjengivelsene av den romerske gudinnen Justitia (den greske Themis / egyptiske Maat).

## Referanser
Fekting under Sommer-OL 1900

**Fekting under Sommer-OL 1900** ble arrangert fra 14. mai til 27. juni 1900 i Jardin des Tuileries i Paris. 

Fekting var med på OL-programmet for annen gang i 1900 i Paris. Det var deltakere fra nitten nasjoner som gjorde opp om sju olympiske titler. Hjemmenasjonen Frankrike dominerte stort og vant totalt 15 medaljer hvorav fem gull.

## Medaljer og premier i 1900
*I 1900 ble det i noen idrettsgrener utdelt medaljer til de tre beste utøverne, mens i andre idrettsgrener ble det utdelt andre typer premier til de beste.  
*Medaljefordelingen og resultatlistene viser de tre beste utøverne som vinnere av gull-, sølv- og bronsemedaljevinnere, i henhold til IOKs retroaktive bestemmelse.   

## Medaljefordeling

## Resultater
### Florett

### Florett for fektmestere

### Kårde åpen klasse

### Kårde for fektmestere

### Kårde for amatører

### Sabel

### Sabel for fektmestere

## Referanser


## Eksterne lenker
* Fencing at the 1900 Summer Olympics hos olympedia.org
* Resultater og profilside  hos sports-reference.com
Florett

En floret er et av tre våpen som brukes i fekting og som er laget av metall. Floreten er fleksibel, rektangulær i tverrsnitt og veier under ett pund. I likhet med kården scores poeng ved kontakt med spissen av floreten mot en motstanders elektrisk pregede kropp. Spissen av floreten er dekket med en fjærbelastet knapp for å signalisere kontakt. Floret-fekteuniformen har en lamé (en vest med en elektrisk ledning for å registrere støt). Floreten er det vanligste våpenet som brukes i konkurranse.

Det finnes to typer floreter som brukes i moderne fekting. Begge er laget med de samme grunnleggende delene: knappen, grepet, beskyttelsen og bladet. Forskjellen mellom de to er at den ene er elektrisk, og den andre er kjent som "damp" eller "tørr". 

## Referanse
Seiling under Sommer-OL 1900

**Seiling under Sommer-OL 1900** ble arrangert fra 20. mai til 6. august 1900 i Meulan-en-Yvelines. 

Seiling var olympisk øvelse i 1900, men det er omdiskutert hvor mange klasser og regattaer som egentlig var olympiske. Per 2025 er 13 regattaer i åtte klasser anerkjent av Den internasjonale olympiske komité (IOK) som offisielle olympiske øvelser i seiling i 1900. 

## Medaljer og premier i 1900
*I 1900 ble det i noen idrettsgrener utdelt medaljer til de tre beste utøverne, mens i andre idrettsgrener ble det utdelt andre typer premier til de beste.  
*Medaljefordelingen og resultatlistene viser de tre beste utøverne som vinnere av gull-, sølv- og bronsemedaljevinnere, i henhold til IOKs retroaktive bestemmelse.   

## Medaljefordeling

## Resultater
### Åpen klasse

### Klasse opp til 0,5 tonn
#### Første regatta

#### Andre regatta

### Klasse 0,5 til 1 tonn
#### Første regatta

#### Andre regatta

### 1 til 2 tonn
#### Første regatta

#### Andre regatta

### Klasse 2 til 3 tonn
#### Første regatta

#### Andre regatta

### Klasse 3 til 10 tonn
#### Første regatta

#### Andre regatta

### Klasse 10 til 20 tonn

### Klasse over 20 tonn

## Referanser


## Eksterne lenker
* Sailing at the 1900 Summer Olympics hos olympedia.org
.hu

**.hu** er Ungarns nasjonale toppnivådomene (ccTLD) for internett. Registreringer behandles via akkrediterte registrarer.

## Registrering
Registrering kan gjøres direkte på andre nivå (hvis du ikke er EU-borger må du inneha et gyldig varemerke i Ungarn), eller på tredje nivå under kategoriserte subdomener på andre nivå (som for eksempel **.gov.hu**, **.edu.hu** og **.ac.hu**).

Domenenavn med spesielle bokstaver (á, é, í, ó, ö, ő, ú, ü, ű) kan også registreres.

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .hu whois informasjon 
* domain.hu 
* Liste over .hu-akkrediterte registrarer